《再游天池普光寺忆僧性空》
明代·朱诚泳

不到禅关二十年，无边风景尚依然。青苍远接千章树，红白新开万朵莲。

习隐不为招隐赋，爱山宁惜买山钱。独怜惠远今何在，孤冢斜阳带晚烟。

作者简介：（1458—1498）安徽凤阳人。明宗室。号宾竹道人。太祖第二子秦王朱樉玄孙。弘治元年袭封秦王。长安有鲁齐书院，久废，诚泳别易地建正学书院，又于其旁建小学，择军士子弟延儒生教授。工诗。著有《经进小鸣集》。卒谥简。